Source: http://masnoticia.com/resumen-di-casonan-den-corte-di-prome-instancia/
Timestamp: 2018-02-23 02:35:37+00:00
Document Index: 78412748

Matched Legal Cases: ['art 2017', 'art 2016', 'art 2017', 'art 2017', 'art 2017', 'art 2017', 'art 2017', 'art 2017', 'art 2017']

Aki ta sigui un resumen di casonan den corte pa dianan 6 y 7 di Juli proximo.
Corte di Prome Instancia 6 juli 2017
Pa 8’or y mey di mainta, e sospechoso LPL, lo aparece dilanti di hues. P.L. ta wordo acusa di a comete actonan sexual contra un persona di menos cu 12 aña di edad di 2013 te 28 di November 2015.
Pa 9’or di mainta, e sospechoso RVW lo aparece dilanti di hues. W. ta wordo acusa di buracheria riba caminda publico riba 7 di Februari 2016 banda di rotonde Las Americas.
Pa 9’or y 10 di mainta e sospechoso JLQ lo aparece dilanti di hues. L.Q. ta wordo acusa di buracheria riba caminda publico riba 7 di Februari na altura di Plaza Bolivar.
Pa 9’or y 20 di mainta, e sospechoso GEE lo aparece dilanti di hues. E. ta wordo acusa di a insulta un polis riba 7 di Februari 2016.
Pa 9’or y mey di mainta, e sospechoso RJ-PIM lo aparece dilanti di hues. M. ta wordo acusa di a bringa riba caminda publico riba 7 di Februari 2016.
Pa 9’or y 40 di mainta, e sospechoso WJD lo aparece dilanti di hues. D. ta wordo acusa di buracheria riba caminda publico riba 7 di Februari 2016 banda di rotonde Las Americas.
Pa 9’or y 50 di mainta, e sospechoso GJC lo aparece dilanti di hues. C. ta wordo acusa di a planta matanan di Cannabis riba 10 di Mei 2016.
Pa 10’or y 10 di mainta, e sospechoso ENdR, lo aparece dilanti di hues. D.R. ta wordo acusa di a intencionalmente maltrata un persona door di dal e den su cara y/of tene na su cabey y lastre riba vloer riba dia 24 di Maart 2017.
Pa 10’or y mey di mainta, e sospechoso EG lo aparece dilanti di hues. G. ta wordo acusa di a bringa riba caminda publico riba 7 Februari 2016 den Vondellaan. E ta wordo acusa di posesion di hennep riba 11 di Maart 2016 y 18 di September 2016 y 16 Februari 2017.
Pa 11’or di mainta, e sospechoso NCRM lo aparece dilanti di hues. R.M. ta wordo acusa di a maltrata un persona door di rank’e na su cabey y/of huñ’e na su cara y/of pecho y/of schouder riba prome di Juni 2016.
Pa 11’or y mey di mainta, e sospechoso MET lo aparece dilanti di hues. T. ta wordo acusa di posesion di cocaine y hennep riba 16 di Februari 2017.
Corte di Prome Instancia 7 Juli 2017
Pa 8’or y 15 di mainta, e sospechoso CMFC lo aparece dilanti di hues. E caso aki ta uno pro forma, cual ta nifica cu hues lo bay trata e caso aki riba un otro fecha. C. ta wordo acusa di a hinca su mes tata na un forma intencionalmente violento varios biaha den su brasa riba 31 di Maart 2017.
Pa 8’or y 15 di mainta, e sospechoso WAM lo aparece dilanti di hues. Pro forma. A.M. ta wordo acusa di a comete actonan sexual contra un persona bao 16 aña di edad, den e periodo di Januari 2017 pa 19 di April 2017.
Pa 8’or y 15 di mainta, e sospechosonan R.M.J., J.A.A.R., A.C.S.R., P.E.L.V., lo aparece dilanti di hues. Pro forma. J. ta wordo acusa di, conhuntamente cu un otro of otronan, ladronicia y kiebro den un banco di cahanan fuerte y/of tokennan y/of un cashi y/of un foyeto y/of I-pads riba 3 di April 2017.
J. y R. y S.R. ta wordo acusa di, conhuntamente cu un otro of otronan, ladronicia y kiebro den un supermarket di un of mas caha di placa riba 19 di April 2017.
J. y R. y S.R. ta wordo acusa di, conhuntamente cu un otro of otronan, a distrui un di e rolluik di un supermercado riba 19 di April 2017.
Pa 8’or y 15 di mainta, e sospechoso PELV lo aparece dilanti di hues. Pro forma. V. ta wordo acusa di intento di kiebro y ladronicia den un oficina di dentista riba 29 di Maart 2017.
Pa 8’or y 15 di mainta, e sospechosonan R.J.P., I.J.P., M.J.H., lo aparece dilanti di hues. Pro forma. R.P. y I.P. y M.H. ta wordo acusa di, conhuntamente cu un otro of otronan, ladronicia cu violencia di un tas y/of cahanan di placa cu mas cu 13.000 florin di un departamento riba 31 di Maart 2017. E violencia a encera cu a pusha un persona cu forsa contra un auto y a purba coy su dienstpistool y a dal e dos biaha riba su cabes y a bringa cu e persona y a los un tiro cu arma di candela.
R.P. y I.P. y M.H. ta wordo acusa di, conhuntamente cu un otro of otronan, posesion di arma di candela y bala riba 31 di Maart 2017.
Pa 8’or y 15 di mainta, e sospechoso NGM lo aparece dilanti di hues. Pro forma. M. ta wordo acusa di a comete actonan obsceno cu un persona di kende e tabata sa cu e no ta bon na tino, riba 27 di Februari 2017.
Pa 8’or y 15 di mainta, e sospechoso OGG lo aparece dilanti di hues. Pro forma. G. ta wordo acusa di a comete actonan sexual contra un persona bao 16 aña di edad, den e periodo 12 pa 21 di September 2016.
Pa 8’or y 15 di mainta, e sospechosonan M.R.T., O.A.L.T., K.K.T., lo aparece dilanti di hues. Pro forma. T. y L.T. y G. ta wordo acusa di, conhuntamente cu un otro of otronan, posesion di un revolver y balanan riba 27 di April 2017.
T. y L.T. y G. ta wordo acusa di a menasa, conhuntamente cu un otro of otronan, a menasa un y/of dos persona cu morto riba 27 di April 2017, door di bisa nan: “No worry, nos ta bin bek pa boso. Mi ta bin tira bo” y/of “Pesey boso ta baya haya bala. Wak pa boso prepara, pasobra bala ta bay coy boso curpa”, y di a tira den direccion di e hendenan aki of los tiro den aire.
Pa 8’or y 15 di mainta, e sospechoso EEET, lo aparece dilanti di hues. Pro forma. T. ta wordo acusa di a comete actonan sexual contra un persona bao 16 aña den e periodo di Januari 2017 te 28 di April 2017.
Pa 9’or di mainta, e sospechoso CAvA, lo aparece dilanti di hues. V.A. ta wordo acusa di posesion di cocaine y hennep riba 29 di Maart 2017. E ta wordo acusa di posesion di un arma di candela riba 29 di Maart 2017 y di balanan riba 21 di Juli 2016.
E ta wordo acusa di posesion di hennep riba 21 di Juli 2016.
Pa 10’or di mainta, e sospechoso ROC lo aparece dilanti di hues. C. ta wordo acusa di falsificacion y estafa den e periodo di October 2015 te December 2016.
Pa 10’or y 15 di mainta, e sospechoso RVGD lo aparece dilanti di hues. G.D. ta wordo acusa di traficacion di hende riba 9 di Mei 2017.
Pa 10’or y 45 di mainta, e sospechoso JJCH lo aparece dilanti di hues. H. ta wordo acusa di a kibra porta di glas di un toystore riba 22 di April 2017, cu e intencion di horta den e luga.
Pa 11’or y 15 di mainta, e sospechoso JLUG lo aparece dilanti di hues. U.G. ta wordo acusa di posesion di un arma di candela riba 28 di Maart 2017.
Previous articleCas bandona den Caya Saba tabata na candela
Next articlePasaheronan di Disney a haya tour den centro di ciudad